
Változások a 20. századi zenében – újfajta kifejezésmódok megjelenése a klarinéton

Az 1800-as és 1900-as években hihetetlen mértékű szellemi változás következett be a társadalmakban, amelyek jelentősen befolyásolták a művészeteket is. A zeneszerzők egészen új utakat kerestek, mivel a régi formákat és effektusokat alkalmatlannak érezték az új gondolatok kifejezésére. A változások azonban nem egységesen és nem egyértelműen következtek be, mivel egyes országok eltérő kiindulópontokkal és zenei hagyományokkal rendelkeztek.
A klarinéton való új effektusok használatának szemléltetésére Lendvay Kamilló Tiszteletem Mr. Goodman című darabját választottam. A 20. századi és a kortárs zene előadása megköveteli az előadóktól az újszerű hanghatások ismeretét, amelyek kikísérletezése és megtanulása gyakran rengeteg időt vesz igénybe. A vélemények azonban a mai napig megoszlanak a felől, hogy vajon ezek felpezsdítik-e a zenét, vagy lejátszásukkor csak a szerzői önkénynek teszünk eleget.



